Diari Oficial de la Generalitat Valenciana


Sumari del DOGV 8423, del 14-11-2018 (2018/10974)

RESOLUCIÓ de 25 d'octubre de 2018, de la Direcció General de Relacions amb la Unió Europea i l'Estat, per la qual es publica l'Acord de la Comissió Bilateral de Cooperació Administració General de l'Estat - Generalitat, en relació amb la Llei 22/2017, de 29 de desembre, de pressupostos de la Generalitat per a l'exercici 2018.
---------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------

### Dades del document

Número de DOGV
:   8423

Data del DOGV
:   14-11-2018

Secció del DOGV
:   III. ACTES ADMINISTRATIUS - C) ALTRES ASSUMPTES

Número del document
:   2018/10578


Data del document
:   25-10-2018

Organisme emissor
:   Presidència de la Generalitat

Tipus de document
:   Resolució

Anàlisi jurídica

 Descriptors 

:   * legislació
    * dèficit
    * endeutament
    * exercici pressupostari
    * crèdit pressupostari
    * remuneració del treball
    * empresa pública
    * fundació
    * modificació pressupostària
    * pressupost
    * llei pressupostària

RESOLUCIÓ de 25 d'octubre de 2018, de la Direcció General de Relacions amb la Unió Europea i l'Estat, per la qual es publica l'Acord de la Comissió Bilateral de Cooperació Administració General de l'Estat - Generalitat, en relació amb la Llei 22/2017, de 29 de desembre, de pressupostos de la Generalitat per a l'exercici 2018. [2018/10949]  
D'acord amb el que estableix l'article 33 de la Llei orgànica 2/1979, de 3 d'octubre, del Tribunal Constitucional, modificat per la Llei orgànica 1/2000, de 7 de gener, aquesta direcció general disposa la publicació en el Diari Oficial de la Generalitat Valenciana de l'Acord que es transcriu com a annex en aquesta resolució.  
  
València, 25 d'octubre de 2018.- La directora general de Relacions amb la Unió Europea i l'Estat: Daria Terrádez Salom.  
  
  
  
ANNEX  
  
Acord de la Comissió Bilateral de Cooperació Administració General de l'Estat - Generalitat en relació amb la Llei 22/2017, de 29 de desembre, de pressupostos de la Generalitat per a l'exercici 2018  
La Comissió Bilateral de Cooperació Administració general de l'Estat - Generalitat Valenciana en la seua reunió celebrada el passat 19 de setembre de 2018 ha adoptat l'acord següent:  
1. De conformitat amb les negociacions prèvies celebrades pel grup de treball constituït en compliment del que preveu l'Acord de la Comissió Bilateral Generalitat Valenciana - Administració general de l'Estat, de data 21 de març de 2018, per a l'estudi i proposta de solució de la discrepància competencial manifestada amb relació a la Llei 22/2017, de 29 de desembre, de pressupostos de la Generalitat per a l'exercici 2018, ambdós parts la consideren resolta de conformitat amb les actuacions desenrotllades i d'acord amb el compromís següent:  
  
En relació amb la discrepància manifestada sobre la disposició addicional vint-i-sisena, «Del règim de la carrera professional horitzontal del personal funcionari de carrera i laboral fix d'administració i serveis de les universitats públiques de la Comunitat Valenciana», ambdues parts coincideixen en el fet que la interpretació conforme amb el bloc de constitucionalitat ha d'entendre's en el sentit de considerar que la implantació progressiva del complement de carrera professional del personal funcionari de carrera i laboral fix d'administració i serveis de les universitats públiques de la Comunitat Valenciana es realitzarà complint els límits establits en les normes bàsiques sobre retribucions arreplegats principalment en l'article 18 i concordants de la Llei 6/2018, de 3 de juliol, de pressupostos generals de l'Estat per a l'any 2018; podent prendre's en consideració la seua possible imputació a l'apartat dos, últim paràgraf, de l'esmentat article 18, que permet autoritzar un increment addicional de la massa salarial.   
De conformitat amb l'acord aconseguit, ambdues parts consideren resoltes les discrepàncies manifestades i conclosa la controvèrsia plantejada.  
3. Comunicar aquest acord al Tribunal Constitucional als efectes previstos en l'article 33.2 de la Llei orgànica 2/1979, de 3 d'octubre, del Tribunal Constitucional, així com inserir el present acord en el Boletín Oficial del Estado i en el Diari Oficial de la Generalitat Valenciana.